
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 23 martie 2010               

PL-x 79/2010                     


                                                             AVIZ

asupra proiectului de Lege pentru ratificarea Protocolului, semnat la Beirut la 15 aprilie 2009, pentru amendarea Acordului dintre Guvernul României şi Guvernul Republicii Libaneze privind promovarea şi protejarea reciprocă a investiţiilor şi a protocolului – anexă, semnate la Bucureşti, la 18 octombrie 1994.

În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru ratificarea Protocolului, semnat la Beirut la 15 aprilie 2009, pentru amendarea Acordului dintre Guvernul României şi Guvernul Republicii Libaneze privind promovarea şi protejarea reciprocă a investiţiilor şi a protocolului – anexă, semnate la Bucureşti, la 18 octombrie 1994, trimis cu adresa nr. PL x 79 din 16 martie 2010 şi înregistrat cu nr. 31/171 din 17 martie 2010.
Conform dispoziţiilor art.75 alin.(1) din Constituţia României, republicată şi ale art.92 alin.(8) pct.1 din Regulamentul Camerei Deputaţilor, republicat, Camera Deputaţilor este primă Cameră sesizată.

Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege în şedinţa din 23 martie 2010.

Proiectul de lege are ca obiect de reglementare ratificarea Protocolului semnat la Beirut la 15 aprilie 2009, pentru amendarea Acordului dintre Guvernul României şi Guvernul Republicii Libaneze privind promovarea şi protejarea reciprocă a investiţiilor şi a protocolului – anexă, semnate la Bucureşti, la 18 octombrie 1994. Prezentul Protocol modifică acordul iniţial prin inserarea unor noi amendamente sub forma unor clauze de excepţii cu scopul de a asigura alinierea la acquis-ul comunitar, fiind redactat în conformitate cu noile prevederi introduse în Acordul – cadru în domeniu, agreat de Comisia Europeană şi aprobat de Guvernul României. 
Membrii comisiei au examinat proiectul de lege supus avizării, expunerea de motive şi avizul favorabil al Consiliului Legislativ nr. 207 din 9 martie 2010.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a proiectului de lege. 

În raport de obiectul şi conţinutul reglementării, proiectul de lege  face parte din categoria legilor ordinare. 
            PREŞEDINTE,                                                      SECRETAR,

             Daniel BUDA                                               Gabriel ANDRONACHE
Consilier, Ciprian Bucur
_1283583422.unknown

